Diari Oficial de la Generalitat Valenciana


Sumari del DOGV 8795, del 22-04-2020 (2020/2948)

Avaluació ambiental i territorial estratègica de la modificació d'estudi de detall de l'àrea de repartiment 78 del Pla general.
-------------------------------------------------------------------------------------------------------------------------------

### Dades del document

Número de DOGV
:   8795

Data del DOGV
:   22-04-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/2948


Data del document
:   09-04-2020

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Avaluació ambiental i territorial estratègica de la modificació d'estudi de detall de l'àrea de repartiment 78 del Pla general. [2020/2948]  
La Junta de Govern Local, en la sessió celebrada el dia 3 d'abril de 2020, va adoptar el següent acord:  
  
«Primer  
Concloure que la proposta de modificació d'estudi de detall de l'àrea de repartiment 78 del Pla general no té efectes significatius sobre el medi ambient i el territori, d'acord amb els criteris establits en l'annex VIII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
Segon  
Resoldre favorablement l'avaluació ambiental i territorial estratègica pel procediment simplificat de la modificació d'estudi de detall de l'àrea de repartiment 78 del Pla general i el document inicial estratègic, amb la designació com a alternativa més idònia en aquesta actuació de l'alternativa 2.  
  
Tercer  
Continuar la tramitació de la modificació referida d'acord amb el capítol III del títol III del llibre I de la LOTUP i la normativa sectorial que hi poguera ser aplicable, que haurà de complir les condicions següents que consten en l'informe transcrit:  
1. Les indicacions dels informes tècnics municipals de data 13.12.2019 i 21.02.2020, relatius a qüestions de planejament i ordenació i alineacions i comprovacions de superfícies, respectivament.  
  
2. Respecte del risc d'inundació, haurà de verificar-se la incidència de la perillositat d'inundació amb l'anàlisi de les cartografies d'inundabilitat existents en la zona, i obtindre, si estan disponibles, les dades de calats i velocitats en l'àmbit d'actuació. A partir d'aquestes dades i de les rasants finals segons el projecte d'urbanització aprovat, la normativa urbanística de l'ED de l'AR 78 establirà l'obligatorietat de complir condicions d'adequació de les edificacions.  
3. Respecte al trànsit i la necessitat de redactar un estudi de mobilitat, hi valdrà el que establisca la legislació vigent en aquesta matèria en el moment de la tramitació de les corresponents llicències.  
  
Quart  
Notificar a les persones interessades la present resolució, que els informa que no és susceptible de cap recurs per considerar-se un acte de tràmit, sense perjudici dels recursos que, si escau, pertoquen en via contenciosa administrativa contra l'acte que aprove l'instrument de planejament corresponent, la qual cosa no obsta perquè puguen utilitzar-se els mitjans de defensa que s'estimen pertinents en dret.  
  
Cinqué  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV).»  
  
Elx, 9 d'abril de 2020.- La tinenta d'alcalde d'Urbanisme, Territori, Estratègia DUSI i Capitalitat Verda Europea: Ana M. Arabid Mayorga.